פרינטיים: gofundme- האתר שיעזור לכם לממן את החלומות שלכם
gofundme- האתר שיעזור לכם לממן את החלומות שלכם
יש לכם מטרה נעלה ואתם מאמינים שתוכלו לשכנע אנשים לתרום לכם כסף כדי לממן אותה?
האתר gofundme יעזור לכם. באתר go-fund-me כל אחד יכול לפתוח קמפיין שבו הוא מציג את המטרה שלו ומבקש מאנשים לתרום כסף בשביל שיוכל לממש אותה כש-5% מהרווחים של הקמפיין הולכים לאתר gofundme עצמו.
אפשר לפתוח קמפיינים אישיים כמו תשלום חשבונות רפואיים, שכר לימוד, טיול חלומי וכל מה שעולה על דעתכם.
אפשר לתרום למוסד צדקה ואפשר לפתוח קמפיין הכל או כלום (All or nothing) שבו אתם צריכים להגיע למספר מסוים של תומכים, ורק אם תגיעו למספר זה, הכסף שאנשים תרמו לכם ייגבה מהם בפועל ויעבור אליכם.
פארה סאודני נפצעה קשה בטבח שאירע באולם הקולנוע בקולורדו בבכורת הסרט באטמן ביולי 2012. היא נפצעה מחומר נפץ שפגע באיברים הפנימיים שלה וברגל השמאלית. בזמן שהוחזקה במחלקת טיפול נמרץ החשבונות הרפואיים שלה הצטברו ואמה נאלצה להיעדר מהעבודה כדי להיות לצידה. ביטוח רפואי לא היה לה והיא נזקקה לכסף עבור הטיפול בבית החולים והשיקום הממושך לאחר שתשתחרר ממנו. חברתה של אמה של פארה, ויקטוריה אולברייט יצרה עבורה קמפיין באתר גו פאנד מי והצליחה לגייס עבורה 171,525$. קישור
תמונה של פארה סודני וויקטוריה אלברייט
קנת פוקס הוא צעיר שהתקבל ללימודים בבית הספר Interlochen Arts Academy כדי ללמוד מוזיקה ולפתח את כשרונו, אבל המשפחה שלו לא יכלה לממן לו את שכר הלימוד. בעזרת האתר גופנדמי הוא הקליט קטע מוזיקלי שבו ביקש את התרומות הכספיות. הוא הצליח לגייס 7,950 דולרים ולהתחיל ללמוד באקדמיה כמו שחלם. קישור
שני הקמפיינים שלמעלה הסתיימו ולא ניתן לתרום להם יותר.
קמפיין פעיל שאפשר לתרום לו כסף:
קמפיין פעיל בימים אלה הוא הקמפיין של רוברטה גרמן שרוצה לגייס כסף עבור גארי מור שאובחן לפני שנה בסרטן שלב 4. את הקמפיין מקדמת ג'סיקה ג'ונסון, בת של חברים של גארי. לפני 32 שנים, כשהיתה ג'סיקה בת 3, היא קיבלה מגארי במתנה בובה בצורת שועל. מהיום הראשון ג'סיקה לא נפרדה מהבובה. היא קראה לבובה Mr. Fox וכשטיילה בעולם היא לקחה אותו איתה לכל מקום וצילמה אותו בכל אתר. Mr. Fox הסתובב בעולם, ממגדל פיזה שבאיטליה ועד הג'ונגלים שבבוגוטה שבדרום אמריקה. כעת ג'סיקה רוצה לגייס כסף כדי לממן טיול סביב העולם עבור גארי עצמו. קישור לקמפיין שעדיין פעיל
כמה תמונות של Mr. Fox ברחבי העולם:
בטיול באירופה
עם החיילים בבוגוטה
אם התמונות העלו חיוך על הפנים שלכם, היכנסו לקמפיין באתר gofundme ותתרמו. כל תרומה תתקבל בברכה ואף תרומה היא לא קטנה מדי. קישור לקמפיין
תוויות: בריאות, חשבונות, כסף, לימודים, מחלות, מטרות, רפואה, שכר לימוד, תרומות, תרופות